‘સ્ટીક ક્રિકેટ' તેને ગમતી નથી. ‘બબલ બર્સ્ટ પ્રો' તે રમ્યા કરે છે. ‘પ્રિન્સ ઓફ પર્શિયા ટુ' નામ તેને ખબર છે પણ તે રમતું નથી. ‘ટોપ ટ્રેક'માં તેને મજા આવતી નથી. ગૂગલ સ્ટોર્સમાંથી કેટલી ગેમ્સ નિઃશુલ્ક ડાઉનલોડ કરી શકાય છે તેની માહિતી તેની પાસે ક્યાંથી આવે છે તે જાગતિક રહસ્ય છે અને આ ગેમ ક્યાંથી મળશે તેની લીંક સુધ્ધાં એ તમને કહી શકે છે. મોમે બ્રેસ્ટ ફિડિંગ બંધ કરાવ્યું ત્યારથી તેણે બાળક રહેવાનું બંધ કરી દીધું છે અને મોબાઈલ અને ટીવીની દુનિયા સાથે તાલ મિલાવતાં તે ‘ટેક કિડ' બની ગયું છે.